### Beslutning

Godkendt.

### Sagsfremstilling

## Resume og sagens baggrund

Kalundborg Kommune har modtaget ansøgning om etablering af et vertikalt, dybt jordvarmeanlæg på [adresse] 65, 4400 Kalundborg (se bilag 1). Anlægget ligger udenfor nuværende og fremtidig forventede drikkevandsinteresser, og vurderes dermed ikke problematisk for vandforsyning.

## Indstillinger

Chefen for Plan, Byg og Miljø indstiller, at Kalundborg Kommune meddeler tilladelse til etablering af jordvarme på adressen [adresse] 65, 4400 Kalundborg.

## Behandling

Teknik- og Miljøudvalget.

## Sagsfremstilling

Adressen Skovvænget 65, 4400 Kalundborg, matr.nr. 3ac, [adresse], [adresse] søger om tilladelse til to jordvarmeboringer af hver 125 m, se bilag 1. Der forventes dog kun at blive udført én boring af ca. 100 m, men dette er afhængig af undergrunden.

Teknik- og Miljøudvalget har den 7. april 2022 vedtaget en administrationspraksis for dybe jordvarmeanlæg. Udvalget besluttede, at der som udgangspunkt ikke må etableres dybe jordvarmeanlæg i indvindings- og grundvandsdannende opland til vandværker. Indenfor statslig udpegede drikkevandsinteresser (OD og OSD) stilles der særlige vilkår til blandt andet udførsel, boredybde og frostvæskens indhold, så risikoen for forurening af grundvandet reduceres til et minimum.

Adressen Skovvænget 65 ligger udenfor indvindings- og grundvandsdannende opland til vandværker, se bilag 1. Der er ca. 850 m til nærmeste vandværk, [adresse] vandværk. Adressen ligger udenfor de statslig udpegede drikkevandsinteresser. Jordvarmeanlægget ligger dermed udenfor de områder som Teknik- og Miljøudvalget har fastsat skærpet praksis for. Administrationen vurderer, at anlægget ikke vil være problematisk for nuværende og fremtidig vandforsyning, og opfylder gældende lovgivning, hvorfor der bør gives tilladelse.
Administrationen har udarbejdet et udkast til en tilladelse, se bilag 2.

Idet anlægget ligger udenfor de statslig udpegede drikkevandsinteresser (OD og OSD), udenfor nuværende og fremtidig forventede vandværksinteresser og anlægget opfylder gældende lovgivning, har kommunen ikke hjemmel til at meddele afslag på ansøgningen.

## Økonomiske konsekvenser

Ingen.